open-index/open-wikipedia-markdown huggingface dataset:
Angela Melillo

**Angela Melillo**,  l'est née à Rome in 1967. Ch'est eune acteuse italiène d'téïate, d'télevesion, et pi d'chinéma; 

## Filmografie

### Ach chinéma
* 2009: *[[Impotenti esistenziali]]*, dir. Giuseppe Cirillo
* 2016: *[[Al posto tuo]]*, dir. Max Croci

### Ach téïâte

* *Tre Tre Giù Giulio* de Pier Francesco Pingitore
* *La Vedova Allegra* de Gino Landi
* *Troppa Trippa* de Pier Francesco Pingitore
* *Crem Caramel* de Pier Francesco Pingitore
* *Mavaffallopoli* de Pier Francesco Pingitore
* *Tutte pazze per Silvio* de Pier Francesco Pingitore
* *Romolo e Remolo* de Pier Francesco Pingitore
* *Facce ride show* de Pier Francesco Pingitore
* *Miracolo a teatro* de Gaetano Liguori
* *Fashion e confucion* de Paolo Mellucci
* 2012-2015: *5 Donne e 1/2*, écrit et dirigé par Piero Moriconi
* 2016-2017: *Una Fidanzata per Papà*, écrit et dirigé par Piero Moriconi, avec Sandra Milo, Savino Zaba, Moreno Amantini, Valentina Paoletti et Stefano Antonucci
* 2018: *Lo zio di città*, écrit et dirigé par Piero Moriconi, avec Andrea Roncato, Daniela Terreri, Moreno Amantini et Virginia Fioravanti

## Notes pi référinches


## Loïens intarnètes

*  Angela Melillo Web Page
* Fiche IMDb
Croésades

:« *Dins point autchun eute poaiyis in Urope il n’y o ieu d’pus grand intousiame por ches Croésades foqu’dins nou poaiyis, au point qu’aus ius d’ches peupes d’Orient, el Croésade al o aparu conme unne interprinse essincièlmint franchoése.* »
::— Jacques Bainville, Istoére ed Franche (1926)
Ches **Croésades** ch’étoét ds’espédicions militoaires mnèes paus poaiyis d’Urope  crétienne in Orient. Echl’objectif à ches Croésades ch’étoét à ch’cminchmint d’définde ches pèlrins crétiens qu’is aloétte in Sainte Tère (ch’est Israël innui, ilo douqu’Jésus il o vitchu). 

## El prunmière Croésade (1095)
Jérusalem pi l’Sainte Tère is avoétte ‘tè contchéris per ches maroumétans au VII sièke. Dsous ches Fatimides, ches crétiens is povoétte perfoés foaire pélrinnache, perfoés nin. Moais un 1060, ches Seldjoukides is ont prins Jérusalem à ches Fatimides, is étoétte des Turcs convertis à chl’islam pi is ont cminchè à abolir ches églises pi foaire dgère à ches pèlerins crétiens. Adon, après pusiurs ainnèes d’apel por aïude ds’Orientaus à ches crétiens d’Occhidint, ech Pape Urbain II il apèle in 1095 à Clermont-Ferrand ches crétiens d’Occhidint à leus vnir in aïude pi à *s’croéser*, ch’est-à-savoér à partir in espédicion dusqu’in Sainte Tère por défende ech Saint Sépulke ed Jérusalem.

## Ches difrintés Croésades
* Prunmière Croésade (1096-1099)
* Deusième Croésade
* Troésième Croésade
* Quatrième Croésade (1202-1204)
* Chonquième Croésade
* Sisième Croésade
* Sétième Croésade
* Uitième Croésade
* Neuvième Croésade
Lais Marie d'Franche

:« *Une aventure vus dirai, <br>
:*dunt li Bretun firent un lai. 
:*L’aüstic a nun, ceo m’est vis, <br>
:*si l’apelent en lur païs ;
:*ceo est russignol en Franceis <br>
:*e nihtegale en dreit Engleis »
::*(« Unne avinture ej vos vai dire,<br>
::*ed quoé ches Bertons is ont foait un lai.
::*L’aüstic *[eostig]* a conme nom, cho j’èl sai,<br>
::*insin qu’is l’lonmtte dins leu poaiyis ;
::*ch’est russignol *[rossignol]* in franchoés<br>
::*pi nihtegale *[nightingale]* in boin ingloés. »)
:::— Cminchmint d’*[[L'Aüstic]] dins ches lais.
Ches *'Lais Marie d’Franche*' (in [[franchoés]] : *Lais de Marie de France'') ch’est un rtcheuil ed doze cortés istoéres écrites in vers in viu franchoés per unne danme lonmèe Marie d'Franche à l’fin d’ech XII sièke. Ches istoéres qu’is sont racontèes dins ch’live ch’est des istoéres souvint bertonnes qui parltte d’ech cortoés anmeur.
Poétiers

**Poétiers** (in poétvin **Poetiers**, in occitan *Peitieus*) ch'est unne vile qui s'truve dins région Poétou in Franche.

## Parsonnalitès loéïèes à l'conmeune
### Né(e)s à Poétiers
* Hilaire de Poétiers (300-368)
* Michel Foucault (1926-1984), filosofe
* Jean-Pierre Thiollet (1956-), écrivin
* Brian Joubert (1984-),patineu
Catédrale Nou-Danme ed l'Assompcion d'Clermont

El **catédrale Nou-Danme ed l'Assompcion** ch’est unne catédrale ed tchulte catolike dédièe à Vierche Marie qui s’truve à Clermont-Ferrand in Franche.
Perchéval

**Perchéval ed Gales** (obin **Percéval ~**, **Perchival ~**) il est un cvalier légindoaire dins l'léginde Artur ech Roé. Il est un d’ches grands cvaliers intermi ches Cvaliers d'el Ronde Tabe.
Léginde Artur ech Roé

El **léginde Artur ech Roé** ch'est unne viule léginde britonnike (bertonne, galoése et pis cornouailloése) et pis franchoése qu'ale raconte ches aüres **[[Roé Artur|Artur ech Roé]]** légindoaire et pis d'ches Bertons (nin point seulmint ches Bertons in Franche d'innui moais ches peupes britonnikes d'Ingueltère étou) et pis ses cvaliers fort connus : ches Cvaliers d'el Ronde Tabe.
 

## Ches personnaches
### Ches [[Cvaliers d'el Ronde Tabe]]
* Roé Artur
* Perchéval ed Gales
* Lançlot du Lac
* Galaad
* Bouorte
* Caradoc
* Ivain
* Gueuvain
* Caloguernant
* Liodagan

### Ches danmes
* El reinne Goniève
* Élaingne
Goniève

**Goniève** (in berton *Gwenivar*, in galoés *Gwenhwyfar*, in franchoés *Guenièvre*) al est l’fanme Artur ech Roé dins l’léginde arturienne.
Guive

:« *Quant al est joukèïe, el Guive a rsanne à unne espèche ed grousse carpleuse qu’éreut s’tète dreuchèïe. Mais si a s’leuve su ses quates pates, al est heute conme un gvau pi longue ed chinc ou sis mètes. »
::<small>— [[François Beauvy]], El Guive ed Compiène (2015).</small>
Unne *'guive** obin **wive*' ch’est unne criature fantastike mitologike qu’os truve granmint dins ches tradicions régionnales in [[Picardie]] pi dins tertoute el [[Franche]]. Al est souvint unne sorte ed ptiot [[dragon]] obin d’[[serpint]] avuc ds’ailes pi a porte unne escarblouke sur sin front. Al est étou souvint rprésintèe sur ches [[blason]]. Amon nos-eutes in [[Picardie]], os avons l’[[guive ed Compiène]] qu’est unne léginde avuc unne guive.

==Étimologie==
Ech mot picard *guive* ch’est unne fourme alternative por *wive*. Ech mot picard *wive* i vient d’ech [[viu franchoés]] *wivre*, *vuivre* obin *guivre*
(in [[franchoés]] d’innui os dit *vouivre* obin *guivre*). Ches mots-lo is vienntte d’ech [[latin]] *vipera* qui vouloét dire *serpint''.
Impotenti esistenziali

**Impotenti esistenziali** (in picard : *Impuissants egzistincièls*), ch'est un film italien d'chinéma, qu'a té réalisé pèr Giuseppe Cirillo. Il est sorti in 2009.

I conte l'histoère ed Giuseppe, psykologue pi professeu d'éducacion sexuèle. I pinse ète ch' punisseu del sochiété conte chés feus-chtons.

Un jour, dins un club privé, i rinconte Francesca, l'épouse à Riccardo, et pi il intame eune relacion aveuc elle.

### Chés acteus

* Giuseppe Cirillo : Giuseppe
* Antonella Ponziani : Francesca
* Tinto Brass : De Fortis
* Alvaro Vitali : Amilcare
* Sandra Milo : tante Elisabetta
* Don Backy : père Giovanni
* Angela Melillo : Angela
* Gianni Nazzaro : l'intérpreneu Riccardo

## Notes pi référinches


## Loïens intarnètes

* Fiche IMDb
Yann Redalié

Yann Redalié l'est né à Lévin (Nord) in 1946. Ch'est un espéchialisse del bibe pi un pasteu protestant suisse. Il a étudié à Genève ( Suisse ) et pi il a obtenu éne licince in téologie in 1969, un master à l**Union Theological seminary'' ( [[New York]] ) in 1972 et pi un doctorat dirigé pèr François Bovon à Genève, intitulé « ''Dieu dans l'exhortation'' » ( Diu dins l'exhortacion ), édseur l'exhortacion pi el téologie dins chés épîtes pastorales (1992).

IL a tè pasteu évangélique à Genève pi à Paris à l' ''Mission Populaire évangélique de France'' d' 1969 à 1970 et d' 1972 à 1978, lecteu d' franchoés à l'facultè d' lètes pi d'filisofie ed l' Univarsitè d' Bologne pi maristèr à l'Univarsitè d' Ferrare (1981-1993). 

In 1994, il a écolè ech [[Nouvieu Testamint]] àl ''Facoltà valdese di teologia'' à [[Rome]] et pi il a tè ch' doyen d' 2010 à 2014.

Ses études étoaitte édseur el [[Épites ed Paul|tradicion pauliène]] et pi édseur el didactique du Nouvieu Testamint. 

== Écrivures ==
* ''La Mission populaire'',  Labor et Fides, Genève, (1981)
* ''Paul après Paul. Le temps, le salut, la morale selon les épîtres à Timothée et à Tite'',Labor et Fides, Genève, (1994)
* ''Note introduttive sulla letteratura apocalittica e l’''Apocalisse'' di Giovanni'', in Ida De Michelis (a cura di), ''Apocalissi e letteratura'', pp.&nbsp;17–29 , Bulzoni,   Rome, (2005)
* Yann Redalié, ''I vangeli'', ''Variazioni lungo il racconto. Unità e diversità nel Nuovo Testamento'', coll. 	Piccola biblioteca teologica, 104, editore Claudiana, [[Turin]], 240 paches,  , (2011) (vir: **PDF*', https://claudiana.mediabiblos.it/pdf_incipit//claudiana/i-vangeli-487.pdf)

== Notes pi référinches ==
<references/>

* *Esegesi, formazione, intercultura*, *Scritti in onore di Yann Redalié*, introduzione: Roberto Bottazzi, Fulvio Ferrario, coll. Facoltà valdese di teologia, 26 , editore Claudiana, [[Turin]], 350 paches,  , (2016) • vir [https://www.claudiana.it/scheda-libro/autori-vari/esegesi-formazione-intercultura-9788868980986-985.html www.claudiana.it]

==Collegamenti esterni==

* http://www.facoltavaldese.org *Facoltà valdese di teologia''
* http://www.chiesavaldese.org Église valdese
Tinto Brass

**Tinto Brass**, né l' 26 d'marche 1933 à Milan, ch'est un réalisateu pi un acteu d'chinéma érotique italien. Il est considéré conme ch' moaite dech chinéma érotique italien.

## Filmografie

### Réalisateu
* 1963 : *Chi lavora è perduto (In capo al mondo)*
* 1964 : *Ça ira, il fiume della rivolta*
* 1964 : *La mia signora*, épisodes *L'uccellino* et *L'automobile*
* 1964 : *La Soucoupe volante*
* 1966 : *Yankee*
* 1967 : *En cinquième vitesse*
* 1968 : *L'urlo*
* 1969 : *Nerosubianco*
* 1970 : *Dropout*
* 1971 : *I miss Sonia Henie*, un épisode du film
* 1971 : *La vacanza*
* 1975 : *Madame Kitty* (*Salon Kitty*)
* 1979 : *Caligula* (*Caligola*)
* 1979 : *Action*
* 1983 : *La Clef* (*La chiave*)
* 1985 : *Miranda*
* 1987 : *Vices et caprices* (*Capriccio*)
* 1988 : *Snack Bar Budapest*
* 1991 : *Paprika*
* 1992 : *Così fan tutte*
* 1994 : *Le voyeur* (*L'uomo che guarda*)
* 1995 : *La boîte à fantasmes de Tinto Brass* (*Fermo posta Tinto Brass*)
* 1997 : *Monella*
* 2000 : *Tra(sgre)dire*
* 2002 : *Senso '45*
* 2003 : *Fallo!*
* 2005 : *Monamour*
* 2009 : *Hotel Courbet*, court-métrage

### Acteu
* 1999 : *Ultimo metrò* d'Andrea Prandstraller : ech troube-fiète
* 2009 : *[[Impotenti esistenziali]]* éd Giuseppe Cirillo

## Distinccions
* Mostra d' Venise 1971 : Prix du meilleur film italien ermis pèr ch' *Syndicat des critiques de cinéma italien* pour *La vacanza*
* *La Cinémathèque française* li a dédié un honmage (« Éloge de la chair ») in 2002.
* Mostra éd Venise 2008 : i préside ech jury du *Queer Lion Award* in 2008.

## Fotografies


File:Tinto Brass 01.jpg|in 1990


## Notes pi référinches


## Loïens intarnètes

* Ech site Tinto Brass
* Fiche IMDb
Merlusinne (fèe)

:« *En ceste partie nous dist l'ystoire que tant vira et revira Remond l'espee qu'il fist un pertuis en l'uis, par où il pot adviser tout ce qui estoit dedens la chambre. Et voit Melusigne en la cuve, qui estoit jusques au nombril en figure de femme et pignoit ses cheveulx, et du nombril en aval estoit en forme de queue d'un serpent, aussi grosse comme une tonne où on met harenc, et longue durement, et debatoit de sa coue l'eaue tellement qu'elle la faisoit saillir jusques à la voulte de la chambre.* »
::— Jean d'Aro, Ech *Roman Melusigne* (1393)

**Merlusinne** obin **Mélusinne** (in poétvin pi in franchoés *Mélusine*) ch'est unne fèe dins granmint d'légindes régionnales in Franche (Poétou, Champangne, Alsache, Lorainne) pi un molet étou in Almangne.
Guive ed Compiène

:« *El Guive ed Compiène ch'est un rude bétail, fin malaisiu à vir. Pamoins, os peut l'démucher sur ches viules cartes postales d'avant l'Grande Guère, cartes récapèïes des pluiyes d'obuses, d'ech fiu pi d'el dint à ches rots. Al est fotografièïe à l'parade d'el fète Jehanne d'Arc in 1911.* »
::— François Beauvy, Contes de ma mère l'Oise (2015)

El **Guive ed Compiène** ch'est unne léginde tradicionnèle ed Compiène qui parle d'unne guive qui vivroét dins l'forèt d'Compiène.
Contes de ma mère l'Oise

**Contes de ma mère l'Oise** ch'est un rtcheuil ed contes tradicionnels ed l'Oése bilingue in picard pi in franchoés qu'o 'tè écrit per François Beauvy pi qu'o 'tè publiè in 2015.

Dins cheu live, François Beauvy i raconte 25 contes tradicionnels d'ech poaiyis d'l'Oése in picard pi in franchoés. Ech live i contient étou un CD.

## Lisse ed chés contes dins ch'live
* 1. À ch'pont d'ainmour ed Dgincourt
* 2. Acoute s'i pleut
* 3. Echl'abe qu'éteut un onme
* 4. Blaisot, chl'onme sans s'tète
* 5. Ef fautcheus d'Martincourt
* 6. Ech Juif erleus in Bieuvaisis
* 7. Ech kinne d'Oz-in-Bray
* 8. Ech singneur qui vind s'fanme au Diabe
* 9. El blanke danme ed Sertchu
* 10. El cache Hennequin
* 11. El Guive ed Compiène
* 12. El piéare ed Fontaingne
* 13. El vake qui réveillonne
* 14. Gingue macabe
* 15. Gargantuo à grands pos !
* 16. Jésus-Crist pi sant-Piéare à Savniye
* 17. Mawaises fées
* 18. Meudit crapeud !
* 19. Piéare qui torne, qui boét, qui corne
* 20. Quoé qu'i dit ? Quoé qu'i foait ?
* 21. Sant Éloé pi chl'ours
* 22. Sant Lucien, ès tète da ses mains
* 23. Sante Angadrinme, ech fiu da sin vanter
* 24. Sante Wilgeforte, al o d'el barbe
* 25. Un leu qui make du pan

## Notes pi référinches
* Contes de ma mère l’Oise , François Beauvy , (25 contes aveuc CD-audio de 15 contes) , éditions de la Librairie du Labyrinthe , Anmiens  (2015)
Goéillot

**Goéillot** cho put foaire réfringent à :
* un nom o seurnom picard
* Goéillot (Bibe), un personnache dins ch’Viu Testamint.
Goéillot (Bibe)

**Goéillot** o **Goéillot d’Gate** (étou lonmè **Goliate** o **Goliate ed Gate** nom ébreu : גָּלְיָת) il est un personnache dins ch’Viu Testamint. Campion d’ches Filistins, il est un gaïant pi i s’mahonne conte David au capite 17 d’ech prunmier live Sanmuel pi il est batu. Ch’est ch’mahonnache David pi Goéillot.

## Nom
Sin nom in picard *Goéillot* i vient directémint d’ech latin *Goliatus*. Os l’truve por el prunmière foés écrit *Goilleux* in 1754 dins l’*[[Satyre d'un curé picard]]*.
Mahonnache David pis Goéillot

Ech **mahonnache David pis Goéillot** ch’est un moment dins l’Bibe d’à ch’Viu Testamint dousque David, un ptiot bertcher, i s’mahonne avuc Goéillot, un gaïant qu’il est ch’campion à ches Filistins in dgère conte Israèl. David i tue Goéillot.
Bieutè

El **bieutè** (o perfoés **bèltè**, in picard d’ech Nord ch’est **biauté** o **bièlté**) ch’est unne nocion umainne abstroaite qui troaite ed ches coses qui sont *bèles*.
Boinntè

El **boinntè** (o perfoés **bointè**, in picard d’ech Nord ch’est **bonnté** o **bonté**) ch’est unne nocion umainne abstroaite qui troaite ed ches coses qui sont *[[bien (filosofie)|boinnes]]*.
Philippe Pétain

**Philippe Pétain** (sin plein nom ch'est **Henri Philippe Benoni Omer Joseph Pétain**), qu'os lonme souvint **Mérichau Pétain** (obin **Marichau ~**), nè ch'24 d'avri 1856 à l'Cauchie-à-l'Tour (Nord-Pas-Calés) pi défunctè ch'23 d'join 1951 à Port-Joinville, il étoét un générau franchoés qu'o rchu ch'tite *Mérichau d'Franche*. Grand héro d'el Prunmière Dgère Mondiale (à l'bataille Verdun), il o 'tè ch'chef d'echl'Étot franchoés qu'o colaborè avuc l'Almangne nazie inte 1940 pi 1944.
Étot franchoés (1940-1944)

Echl**'Étot franchoés**, qu'os lonme étou **Réginme Vichy**, ch'étoét un réginme politike décrétè pau Mérichau Pétain in 1940, pindant l'Sgonde Djerre Mondiale. Ch'étoét un réginme politike autoritoaire qui s'étoét basè à Vichy in Auvergne, i dirijoét tout ch'sud d'el Franche raport qu'ech nord il étoét otchupè paus armèes almandes. Ech réginme Vichy il o colaborè avuc ches nazis.
Nazime

Ech **nazime** (*das National-Sozialismus* in almand) ch’est unne idiologie antisémite et rachialisse qui s’o dévlopè in Almangne dins ches ainnèes 1930.

Ch’étoét l’idiologie au parti à Adolf Hitler qui s’lonmoét Parti nacionnal-socialisse à ches ouvriers almands (NSDAP).
Waide

El **waide** (eute écrivure : **wède**) ch’est unne plante conmunne in Picardie pi in Urope qui servoét eutréfoés à foaire el couleur por ches hardes.

Cheus-lo qui tchultivoétte el waide (por nin estroaire el bleute poude qui servoét à tinde ches toéles) os les lonmoét ches *waidiers* obin *wédiers*.

## Ech ''bleu dor d’Anmien''
### Unne couleur divinne

Conme ech bleus ch’est, dins l’simbolike crétienne, el couleur ed ches cius, d’ech « *[[Roéïaume ed ches Cius]]* » dont Jésus-Crisse i parle dins ches Évangiles, ech bleu il o toudis ‘tè unne couleur granmint aperchièe pi dmandèe (èn sroét-‘ch eq por ches églises). Ch’est étou l’couleur qu’os use ech pus souvint por erprésinter l’Vierge Marie.

### El ritchèce Anmien
Conme el waide a permet d’porduire un bieu bleu avuc el poude ed ses rachinnes, ches régions qui porduiztte el waide is vont dvénir riches. Adon, el Picardie a dvient fin vivemint connute por ès waide, seurtout ech tchuin Anmien, pi l’réputacion a croét granmint dins ch’Roéïaume ed Franche au point douqu’os seurlonme el waide *l’or bleu d’Amiens* (« ech bleu dor d’Anmien »).

In 1260, Sant Louis i déclére qu’ech bleu-waide ch’est l’couleur Sante-Marie pi l’couleur d’ech Roéïaume Franche. Adon, l’utilisacion d’waide al esplose pi Anmien a dvient fin riche. Ch’est grache à ch’conmerche d’el waide qu’el catédrale Anmien al o pu ète construite. Ech Santère pi ch’poaiyis Anmiennoés is dvienntte ches deus régions dousqu’el waide al est l’mius réputèe dins toute l’Urope.

### Ech conmerche i décroét
Avuc el Dgère d'Un Chint Ans, ch’conmerche ed waide i vo boaissier, ches Ingloés is étoétte des grands acateus d’waide, el dgère a vo ruinner ch’conmerche. Aprés cho, l’waide Anmien a vo ète réusèe in Franche dusqu’au XVII sièke, quant d’eutes plantes is vont rimplacher l’waide por foaire el bleute couleur.

### Ches resses innui
Dins ch’wartier Sant-Leu à Anmien, os put toudis vir ches molins pi ches vius batimints dousqu’os foaisoét ches tindures alors. I resse innui seulemint qu’unne porduiseuse ed waide tradicionnèle, eslon ches anchiennés métodes éritèes d’ches waidiers d’eutréfoés.

## Notes
Ches fin richés eures au Duc ed Béri

**Ches fin richés eures au Duc ed Béri** (in franchoés : *Les très riches heures du Duc de Berry*) ch’est un live d'eures franchoés d’ech XV sièke kmandè per ech Duc ed Béri Jean Ier.

Il est un d’ches pus bieus lives inlunminès d’ech Moéyin Ache.
Mout me semont Amors que je m’envoise

***Mout me semont Amors que je m’envoise*** (« Anmour m'égzorte qu'ej parle ») ch'est un poème pau trouvoére picard Conon d'Bétunne qu'il airoét écrit dvers 1203 o 1204. Dins chèle canchon, Conon i parle d'anmeur, ch'est un poème tipike d'anmeur cortoés. Conon i raporte étou qu'à Paris ches *Franchois* is s'étoétte ri d'li à cause ed sin lingache picard (*j'ai dit mos d'Artois*).

Ech teske il est écrit in viu franchoés d'Picardie, adon ch'est du viu picard pi ch'est un d'ches pus vius teskes qu'os o in viu picard.

## Ech teske

## Ech ''Quatrain'' [[François Villon]]
Il est possibe eq François Villon, qu'o vétchu deus chints ans aprés Conon, il euche connu ch'poème Mout semont Amors. Dins sin *Quatrain que feit Villon quand il fut jugé à mourir*, il écrit *dont il me poise* pi *né de Paris emprès Pontoise*, chou qui ramintuve granmint ch'teske à Conon *Et la Comtesse encoir, dont plus me poise* pi un molet pus loin *Car jou ne fui pas norriz à Pontoise*. Moais cho n'est peu-ète rin qu'à cause ed ches rinmes.
Conon d'Bétunne

**Conon d'Bétunne** (o **Coénon**, in viu franchoés *Coenes* obin *Conon*) il étoét un trouvoère pi croésè qu'est nè vers 1150 pi qu'est défunctè ch'17 ed déchimbe 1219 o 1220 à Constantinnope obin Andrinnope.

Il est fort connu pi réputè por ses canchons d'anmour pi d'croésade, il o partichipè à ches III pi IV croésades douqu'il o tnu un grand role.

## Egzimpe ed poème pau Conon
*[[Mout me semont Amors que je m’envoise]]* ch'est s'canchon l'pus intéressante raport qu'il i parle d'sin lingache picard d'Artoés pi d'ches gins à Paris (ches *Franchois*) qui s'moktte ed li.
Al posto tuo

**Al posto tuo** ( in picard : *À t'plache* ), ch'est un film italien d'chinéma, qu'a té réalisé pèr Max Croci. Il est sorti in 2016.

I conte l'histoère éd Luca Molteni et pi d' Rocco Fontana, dirigeus d’eune intèrprise éd fabricacion d’aparèls sanitoères. Ch' prumier ch'est un arkitecte célibatoère pèr choés, ingageant et pi qui vit dins eune moaison in ville ; l'eute ch'est un arkitecte qui habite dins eune moaison d' campaingne, marié aveuc Claudia et pi qui a troés éfants.

I déteupette éq leuz intèrprises vont fusionner ; pour avoèr l'unique plache éd chéf dins el novèle sochiété, el sadique dirigeuse alemande a leu avanche d' « écanger leuz vies » pour eune smainne. I dvront écanger leu intérieur pi prinde chés meumes routines quotidiènes éd l'eute. 

### Chés acteus

* Luca Argentero : Luca Molteni
* Stefano Fresi : Rocco Fontana
* Ambra Angiolini : Claudia

* Serena Rossi : Anna
* Grazia Schiavo : Ines
* Fioretta Mari : Erminia
* Livio Beshir : Artois
* Carolina Poccioni : Alice
* Marco Todisco : Salvo
* Giulietta Rebeggiani : Sarah
* Gualtiero Burzi : Bellatreccia
* Pia Lanciotti : Mme Welter
* Giulia Greco : Mara
* Nicola Stravalaci : Rosario
* Roberta Mengozzi : interprète
* Angela Melillo : Alba
* Riccardo Mandolini : Salvo

## Notes pi référinches


## Loïens intarnètes

* Fiche IMDb
Mers

Ches **mèrs** ch'est unne grousse masse d'ieu salèe qui keuve unne grande partie d'el seurfache d'el tère. Ches grandés mèrs qui sépartte ches continints, os zzes lonme ches ochéans.
Lingue d'oui

Ech terme **lingue d'oui**, o **langue d'oïl** (ch'est l'minme cose), i put s'erférer à deus coses :
* Ches **lingues d'oui** ch'est un ginre ed lingues romannes qui s'sont dévlopèes dins ch'mitan pi ch'nord d'el Franche à partir d'ech latin parlè paus populacions gauloéses qui vivoétte ilo dvant l'contchète romanne. Ches lingues d'oui is sont fin prés ches unnes d'avuc ches eutes, is ont étou 'tè granmint influincè paus lingues dgermannikes pindant ch'Heut Moéyin Ache.
* El lingue d'oui ch'est un seurnom qu'os donne à l**'[[frinsé|lingue franchoése]]**, raport qu'al est l'lingue d'oui qui s'o imposèe à tertoutes ches eutrés variantes. Echl artike-lo i vo parler d'ches lingues d'oui in général, si qu'os voulez nin aprinde edseur el lingue franchoése, voéïez chl'artike edseur el lingue franchoése.

## Lisse

* frinsé  ( o franchoés o français )
* Bourdgingnon-morvindieu, champenoés, lorrain
* picard, walon
* neurmind
* gallo (dont Anjvin, manceau, mayennoais)
* franc-comtoés
* poét'vin-saintonjoais aveuc deus variétés (poét'vin, saintonjoais) ;
* bérichon (dont bourbonnoais).
Église Ortodoxe

Echl’**Église ortodoxe** ch'est l'troésième pus grande confession d'ech cristianime aprés chl'Église catolike (dont a s'o desséparèe avuc ech Chizme ed 1054) pi tertoutes ches confessions protestantes.
Catédrale Sant-Basile ech Bienneureus d'Moscou

El **Catédrale Sant-Basile ech Binneureus d'Moscou** ch’est unne catédrale ed tchulte ortodoxe dédièe à Sant-Basile qui s’truve à Moscou in Russie.
Catieu Montsoreau

Ech **catieu Montsoreau** ch’est un catieu d’el Loére bati inte 1443 pi 1453 pau Jean II de Chambes. Ech catieu Montsoreau i s’alève à Montsoreau in Mainne-et-Loére fitchè à ch’confluint d’el Loére pi d’el Vienne. Il est classè conme un monumint istorike edpis 1862.

## Istoére
Ech catieu Montsoreau il o ieu ses prunmières fortificacions dsous Eudes Ier, comte ed Bloés au X sièke. In 1001, il o dvenu propriétè d’ech comte d’Anjou, ch’célèbe Foulques Nerra qui l’o lédgè à ses éritiers Plantajnet.
Prète

Un **prêtre** cho put vouloér dire granmint d’coses. Ech pus souvint, ch’est un prète catolike qu’os lonme conme cho, minme si qu’il y o plaingne ed noms étou por ches prètes catolikes : *[[tchurè]]*, *[[doéyin]]*, *[[abè]]*, *[[vitchère]]*, *[[aumonnier]]*.

Un **prète** – d’ech latin *presbyter*, li-minme impruntè à ch’viu grec *πρεσβύτερος* (presbýteros) « anchien » – il est un homme (dins queuques erligions cho put ète étou unne fanme, unne *prétrèce*) qu’egzerche un ménistère sacrè dins unne erligion, qu’est cartchè d’ech serviche liturgike, pi qui mangne ches chérémonnies rligieuses.

Ech prète i porte souvint un nom partitchulier slon l’erligion in propos :
* un prète amon ches catolikes, moais os dit étou :
** un tchurè por ech prète d’unne paroéche,
** un cannoinne por ech prète d’unne paroéche douqu’ès truve unne catédrale avuc ech siège à un évétchè,
** un abè, un terme global por tertous ches prètes pi ches aprintis-prètes,
** un doéyin, un prète in carke ed pusiurs paroéches,
** un vitchère, un eute prète qu’est avuc un tchurè dins unne paroéche,
** un aumonnier, un prète qui donne l’aumonne à ches peuves,
** un évèke, un prète qui mangne tertous ches tchurès pi leus paroéches dins unne région,
* un prète étou mon ches ortodoxes,
** un pope por ech prète qui mangne un patriarcot, ch’est conme un évèke amon ches catolikes,
* un pateus por ches mneus d’chérémonnie mon ches protestants,
* un rabin mon ches juis,
* un imame amon ches maroumétans,
* un druide por ches rligions payinnes.
Prète catolike

Un **prète** il est chl’onme qui consake ès vie à ch’serviche d’ech tchulte dins l’erligion catolike.
Ambra Angiolini

**Ambra Angiolini**, née l'22 d'avri 1977 à Rome, ch'est eune acteuse d'chinéma pi eune canteuse italiène.

## Filmografie

* *[[Saturno contro]]*, realisateu Ferzan Özpetek (2007)
* *[[Bianco e nero]]*, regia di Cristina Comencini (2008)
* *[[Ce n'è per tutti]]*, realisateu Luciano Melchionna (2009)
* *[[Immaturi]]*, realisateu Paolo Genovese (2011)
* *[[Tutti al mare]]*, realisateu Matteo Cerami (2011)
* *[[Notizie degli scavi]]*, realisateu Emidio Greco (2011)
* *[[Anche se è amore non si vede]]*, realisateus Ficarra e Picone (2011)
* *[[Immaturi - Il viaggio]]*, realisateu Paolo Genovese (2012)
* *[[Viva l'Italia]]*, realisateu Massimiliano Bruno (2012)
* *[[Ci vediamo a casa]]*, realisateu Maurizio Ponzi (2012)
* *[[Mai Stati Uniti]]*, realisateu Carlo Vanzina (2013)
* *[[Stai lontana da me]]*, realisateu Alessio Maria Federici (2013)
* *[[Maldamore]]*, realisateu Angelo Longoni (2014)
* *[[Ti ricordi di me?]]*, realisateu Rolando Ravello (2014)
* *[[Un Natale stupefacente]]*, realisateu Volfango De Biasi (2014)
* *[[La scelta]]*, realisateu Michele Placido (2015)
* *[[Al posto tuo]]*, realisateu Max Croci (2016)
* *[[7 minuti]]*, realisateu Michele Placido (2016)
* *[[La verità, vi spiego, sull'amore]]*, realisateu Max Croci (2017)
* *[[Terapia di coppia per amanti]]*, realisateu Alessio Maria Federici (2017)
* *[[Vengo anch'io]]*, realisateu Corrado Nuzzo e Maria Di Biase (2018) - cameo

## Loïens intarnètes

* Fiche IMDb
Gofroé d'Villehardouin

**Gofroé d’Villehardouin** (in franchoés : *Geoffroy de Villehardouin*, nè vers 1150 pi mort inte déchimbe 1212 pi juillet 1218) il étoét un cronnitcheus pi un cvalier franchoés. Il o prins part à l’contchète Constantinnope pindant l’Quatrième Croésade (dont i nos o loaiciè un réchit fin complet) pi il o étou donnè sn’aïude à l’fourmacion d’echl’Impire Latin avuc Baudwin VIII ed Flande.

## ''De la Conqueste Costentinoble''
Gofroé d’Villehardouin il o écrit un réchit complet d’ches aüres qu’is ont ieu ches Croésès pindant l’Quatrième Croésade, seurtout avuc ches Vénichiens pi ches roaisons qui zzes ont amnès à prinde Constantinnope. Èch réchit-lo il est fin intéressant, il est un d’ches pus vius teskes in prose qu’os o in viu franchoés. Un eute cvalier croésè, Robert ed Clari, qui vnoét d'el Sonme, il o foait un réchit d'ches minmes évènmints in viu picard qui s'lonme *[[Li estoires de chiaus qui conquisent Coustantinoble]]*.

## Echl’onme qu’il étoét
Fin onme politike, mneus d’onmes acoutè, Gofroé il o juè un grand role pindant toute el Quatrième Croésade, ed 1200 dusqu’à 1207, seurtout à ch’cminchmint (ambassade Vnise, coés d’Bonnifache ed Montferrat conme onme kief ed l’armèe) pi à l’fin. Il o ‘tè un *prudonme* médiéval qu’o toudis trachè à warder l’unnitè d’ses onmes contes ches tintacions individualisses d’ète *cvalier erleus*. Gofroé d’Villehardouin il o bien connu Conon d'Bétunne.
Bétléèm

**Bétléèm** ch’est unne vile in Sante-Tère (Palestinne) douqu’Jésus-Crisse il est nè slon ches Évangiles dins l’Bibe.
Toér

Un **toér** (variantes : **tor** obin **touor**) ch’est un bétail manmifère d’el fanmille d’ches bovidès (conme un beu o unne vake).

*Toér*, ch’est étou : 
* un singne d’ech Zodiac, vir toér (astrologie),
* unne constélacion, vir toér (constélacion).
Beu

Un **beu** ch’est un bétail marle, manmifère d’el fanmille ed ches bovidès conme ech toér. Ech beu ch’est ch’marle d’el vake qu’est l’funmèle.
Pierre papier chicon (ervue)

El ervue éd binde dessinée trimestrièle picarde ***Pierre papier chicon*** l'o tè créè in 2017 à Anmien pèr David François pi David Périmony. 

## Prumier liméro - marche 2017
Dins ch'prumier liméro, il y avoait chés artikes:
* *Qui ch'est ch'ti-lòl ? Oui, qui est Lafleur* ? pèr Philippe Leleux
* *Ch'Lafleur : Éne fricassée pour Papa Tchutchu* pèr David François ( Quant Lafleur i monte ach crinnieu pour définde chés ouveriers, i sait rchuvoér! « Fricassée à pronieux, coeups d’pied au tchu pi trimpette in rhabillures! » )
* *L'envol de Bécassine* pèr David Périmony.

## Liméro deus - moai 2017

*  *Ch’Révolution* Stéphane Cuvillier pi Damien Cuvillier (dessins)
*  *La magie d’Oblicamp* per Emmanuel Beaudry pi Raoul Douglas (dessins)

## Liméro troés - eut 2017
* *L'ondine de l'étang* pèr Alex-Imé
* *Chanteurs d’oiseaux* pèr Guillaume Magni pi Soizic Bihel 

## Liméro quate -  déchimbe 2017
* *Elle et ses ailes* pèr Dominique Zay pi Greg Blondin
* *Ch’norte kien de Pendé* pèr Stéphane Cuvillier & Nicolas Desrues

## Liméro chonq - avri 2018
* *La nuit du tirailleur* pèr Régis Hautière pi Hardoc (dessin), 
* ...

## Notes
* David François, auteu pi colorisse, il o foait chés BD : *De briques et de sang, La Guerre des Lulus, Un homme de joie* amon chés Ed. Casterman.
* https://web.archive.org/web/20180110080010/https://pierrepapierchicon.com/
Godfroé d'Bouillon

**Godfroé d’Bouillon** o **Gofroé ~** (in franchoés *Godefroy de Bouillon*, nè à Baisy-Thy vers 1060 pi mort à Jérusalem ech 18 ed juillet 1100), fiu à ch’conte Ustache d'Boulonne pi d’Ide ed Boulonne, il étoét un cvalier franchoés pi un d’ches cmandants d’el Prunmière Croésade (1096-1099). Il o ‘tè sanieur d’el marke Anvérse pi d’ches contès Verdun, Mosay, Stenay pi Bouillon, ch’darain aïant ‘tè s’démeure préférèe qu’ il o prins nom. Oute cho, il o ‘tè ch’conte d’el Bosse-Lorainne d’1089 à 1096. Aprés ch’siège ed Jérusalem in Sainte Tière, il o dvénu ch’prunmier souvrain d’echl’Étot nouvieu qu’ches Croésès is avoétte créè : ech Roéïaume Jérusalem, moais i nin o rfusè ch’tite ed *Roé* raport eq ch’étoét Jésus-Crisse ech vrai Roé d’Jérusalem eslon li. Il o préférè ch’tite ed *Défindeus d’ech Sant-Sépulke* pi *Roé croésè*.
Prunmière Croésade

El **Prunmière Croésade** al o ‘tè l’prunmière d’unne série d’espédicions, lonmèes *[[Croésades]]*, qui tintoétte ed contchérir el Sante-Tère, aplèe pau Pape Urbain II pindant unne omélie à Clermont-Ferrand in 1095. Cho o cminchè conme un grand pèlrinnache ed crétiens d’Occhidint pi cho d’o fini conme unne espédicion militoaire uropéyinne (seurtout franchoése per ercontchérir ches sants lius crétiens in Orient qu’avoétte tchu dsous ch’controle à ches Seldjoukides (des Turcs maroumétans qui persétchutoétte ches crétiens d'Orient). El Prunmière Croésade a s’o fini in 1099 avuc el prinse ed Jérusalem per Godfroé d'Bouillon pi ses onmes.
La Picardie (érvue)

***La Picardie : littéraire, historique et traditionniste*** (revue régionaliste mensuelle) ch'est éne érvue publiée à Tchéyeu-su-Mér pèr Paul Maison (dirigeu) au début du XX sièke. Ch' prumier liméro date d' février 1900.

Chés textes i sont souvint in frinsé mais il y o itou des paches in picard, par exampe :

* patois du vimeu / ***ein tambour qui foèt du bruit*** / p. 62 / pèr Quio Dona ( https://gallica.bnf.fr/ark:/12148/bpt6k9738193t/f76.item )
* patois d'Abbeville / ***El bucheron malin*** / p. 93 / https://gallica.bnf.fr/ark:/12148/bpt6k9738193t/f107.item / pèr Piot Mond.

des canchons :
* liméro 1 - janvier 1900 - vieilles Chansons populaires de Picardie : Ch' Fameux Cacheu
* liméro 1 - janvier 1900 - vieilles Chansons populaires de Picardie : Eche Conscrit
* liméro 6 - 8 eut 1902 - vieilles Chansons populaires de Picardie : La Marchande d'oranges.
* liméro 9 - Sectimbe 1902 , Vieilles chansons populaires de Picardie : La petite Rosette.
* liméro 10 - Octobe 1902 - * Vieilles chansons populaires de Picardie : Marianne.

## Notes pi référinches
* Gallica : https://gallica.bnf.fr/ark:/12148/cb32839675c/date1900.liste 
* Live = *La Picardie littéraire, historique & traditionniste*; revue régionaliste mensuelle illustrée,  1.-5. année (t. 1-[3]); fév. 1900 - déc. 1904, Éditeur: Cayeux-sur-Mer (Somme) 1900-1904. 
:::( Novèle édicion = Paperback: 560 paches, Publisher: Nabu Press , ISBN-10: 1272881490 , ISBN-13: 978-1272881498 , January 21, 2012)
::: Volumes 1 à 3  -  books.google.fr
::: Volumes 4 à 5  -  books.google.fr
* Worldcat
Apostoéle

Un **apostoéle** o **apôte** (d'ech viu grec *ἀπόστολος* (*apostolos*, « chti qu'il est invoéïè à loin ») il est un messacher o un ambassadeus. 

Chu mot os l'utilise seurtout por parler d'ches Douze Apostoéles dins ch'cristianime. Eslon ches Évangiles dins ch'Nouvieu Testamint d'el Bibe (Matiu 3, 13-19, Marc 3, 13-15 pi Luc 6, 13), Jésus il o coési douze personnes inte ses dischipes pi i zzes o instituè *apostoéles* por aler prétcher chl'Évangile dins ch'monne. À ches douze apostoéles i vo s'in ajoinde un trézième, Matias, por rimplacher Juda Iscariote qu'o traï Jésus pi qui s'o tuè.

## Étimologie
Ches deus mots ***apostoéle*** et ***apote*** is vienntte tous deus d'ech viu grec *ἀπόστολος*. Ech prunmier, *apostoéle*, il est atestè in picard por el prunmière foés dins *[[Li estoires de chiaus qui conquisent Coustantinoble]]* pau cvalier croésè Robert ed Clari in 1204 dsous l'fourme *apostoiles*. Ech deusième mot, *apote*, ch'est l'minme cose moais os l'truve in picard pus tardieus pi il est seurmint influincè pau franchoés *apôtre*.
Quatrième Croésade

El **Quatrième Croésade** ch'est unne campangne militoaire (unne *[[Croésade]]*) qu'o 'tè lanchèe dpis Vnise in 1202 pau des cvaliers franchoés pi vénichiens. Lvèe au cminchmint por contchérir ches sants lius in Orient, ches croésès is n'ont point pu aler pus loin qu'Constantinnope pi is ont contchéri chole vile in 1204 pi fourmè chl'Impire latin d'Orient. El contchète Constantinnope paus croésès al o 'tè racontèe in viu franchoés per Gofroé d'Villehardouin pi pau cvalier picard Robert ed Clari in viu picard avuc sin réchit *[[Li estoires de chiaus qui conquisent Coustantinoble]]*.
Viu picard

Ech **viu picard** ch’est un dialecte d’ech viu franchoés qu’étoét parlèe dins nord ed Franche pi qu’o évoluè por abouter à ch’moéyin picard à partir d’ech XIV sièke pi à ch’picard actuel à partir d’ech XIX sièke.

## Egzimpe ed frase in viu picard
::*Il ne pooient plus pourcachier deniers qu’il leur [ches Vénichiens] païaissent, ains en avoient assez povrement à leur ost maintenir. Quant li dux vit qu’il ne pooient mie tous les deniers païer, ains en estoient moult à malaise, si parla à se gent, et si leur dist : 
::« *Seigneur, se nous laissons aler ches gens en leur païs, nous serons mais tous jours tenu pour malvais et pour trikeeur, mais alons dusques à aus* [...] ». 
::*Li Véniciens s’acorderent bien à chou que li dux avoit dit ; dont si alerent as pelerins là où il s’estoient logié ; si comme il furent là venu, si leur dist li dux : « Seigneur, fist il, nous avons pris conseil entre mi et me gent [...] ».*
::::éstrait éd ***[[Li estoires de chiaus qui conquisent Coustantinoble]]*** - *'Robert ed Clari** (1216) (vir: https://fr.wikisource.org/wiki/Li_estoires_de_chiaus_qui_conquisent_Constantinople_-_Robert_de_Clari )

**in picard modérne cha donne :*'
::*Is n’povoétte mie pus porcachier des dinniers por zzes [ches Vénichiens] poaiyer, moais is n’in avoétte foqu’seulmint assez peuvermint por interténir leu armèe. Quant ech duc il o vu qu’is n’povoétte mie poaiyer tous ches dinniers, il étoét fin malaisiè, adon il o parlè à s’gint pi i leus o dit : 
::« *Singneur, si qu’os loaiçons aler ches gins in leu poaiyis, os srons toudis ténus por mawais pi trikeus, moais alons dusqu’à eus* [...] ». 
::*Ches Vénichiens is s’sont bien interténus seur chou qu’ech duc il avoét dit ; adon is s’sont alè à ches pèlrins lo douqu’is étoétte logiès, quant is sont arivès lo, ech duc i leus o dit : *«* Singneurs, qu’il o foait, os avons prins consèle inte mi et m’gint* [...] ».
Li estoires de chiaus qui conquisent Coustantinoble

**Li estoires de chiaus qui conquisent la Coustantinoble** (*Echl'istoére ed cheus qu'is ont contchéri Coustantinnope*) ch'est un réchit écrit in viu picard pau cvalier croésè Robert ed Clari qui vnoét d'Parnou dins l'Sonme. Dins chu réchit, i raconte ches aüres d'el Quatrième Croésade pi l'Contchète Coustantinnope in 1204.

## Estroait

## Loéyins esternes

* Vir ech teske complet in viu picard : 
** https://fr.wikisource.org/wiki/Li_estoires_de_chiaus_qui_conquisent_Constantinople_-_Robert_de_Clari
** http://remacle.org/bloodwolf/historiens/clari/croisades1.htm
Robert ed Clari

**Robert ed Clari** o **Cléry** (vers 1170 - aprés 1216) il étoét un cronnitcheus pi cvalier picard croésè qui vnoét d'ech hanmieu *Cléry* imprés d'Parnou dins l'Sonme. Il o prins part à l'Quatrième Croésade pi à l'Contchète Coustantinnope in 1204 pi i nin o foait un réchit in viu picard : *[[Li estoires de chiaus qui conquisent Coustantinoble]]*. Gofroé d'Villehardouin i nin o foait un eute réchit.
Umanime

Echl’**umanime** ch'est un rmouvmint filosofike pi politike uropéyin (seurtout franchoés, almand pi italien) qu'il o cminchè après l'fin d'el Dgère d'Un Chint Ans pi au cminchmint d'l’*[[Ernaiçanche]]* (il o 'tè ch'princhipal élémint dins ch'dékeupache istorike inte fin d'ech Moéyin Ache pi tans modernes). Echl'umanime i met chl'onme pi ches valeurs umainnes à ch'tcheur d'el pinsèe pi d'el filosofie. Per raport avuc ches tans d'avant, l'filosofie médiévale, qui métoétte Diu dvant chl'onme. Echl'umanime i s'caractérise adon per un atroait acru por ches teskes antikes, echl'Antitchitè, ches Grecs pi ches Romains.
Fachime

Ech **fachime** o **faschime** (d'echl'italien *fascismo* qui vient d’*fascio*, un foaicieu), ch'est unne idiologie politike pi unne foaichon d'gouverner qui s'caractériztte per echl'autoritarime, el conchintracion d'ches povoérs inte ches mans d'un seu onme, un nacionnalime estrémisse avuc souvint unne agressivitè conte ches eutrés nacions (qui put mner à l'dgère) et donc un militarime fort. Ech fachime, dsous s'fourme italienne invintèe dins ches ainnèes 1920 in Italie, i s'caractérise étou per un anti-conmunnime (ech fachime ch'est minme istorikmint unne réaccion violinte conte el montèe d'ech conmunnime in Italie aprés l'Prumière Djérre mondiale. Ches politike fachisses, is font souvint unne organnisacion économike erjétant ch'libéralime pi faveurisant ch'corporatime (ches corporacions d'métiers).

Ech régime fachisse ech pus connu ch'est ch'prunmier, chti-lo à Benito Mussolini in Italie inte 1922 pi 1944. Adolf Hitler il o 'tè granmint inspirè pèr Mussolini por fonder sin idiologie : ch'nazime. Moais unne grande difrinche inte ech nazime pi ch'fachime, ch'est qu'ech nazime ch'est unne idiologie antisémite, ech fachime nin.

## Estinsion
Per estinsion, os lonme souvint, dins lingache populoaire, fachime toute tindanche autoritoaire o dictaturiale, moais étou ches régimes qui rsanntte à ches siens à Benito Mussolini pi Adolf Hitler, minme si qu'por Hitler ch'étoét ch'nazime, unne idiologie prés d'ech fachime pi qu'i s'in o inspirè.
Parti Nacionnal Fachisse

Ech **Parti Nacionnal Fachisse**, o dins sin nom originnal in italien **Partito Nazionale Faschista**, ch'étoét un parti italien créè per Benito Mussolini in 1921 avuc conme idiologie ofichièle ech fachime (*faschismo* in italien).
Rassannmint Nacionnal

Ech **Front Nacionnal** (in franchoés : **Front National** o **FN**), qu’o cangè d’nom ch’1 d’juin 2018 por dvénir ech **Rassannmint Nacionnal** (in franchoés : **Rassemblement National** o **RN**) ch’est un parti politike franchoés fondè in 1972 per Jean-Marie Le Pen pi présidè innui per ès fille, Marine Le Pen.

Restè fin ptiot à ses cminchmints, il est dvénu, dpis 1984, ch’pus grand parti d’estrème droéte in Franche, sans rival sérieus.
Estrème droéte

Ech terme ***estrème droéte*** (o ***estrinme ~***), perfoés lonmè ***ultra-droéte***, ch’est unne foaichon d’ringer ches partis pi rmouvmints politisés pitot d’lingne Nacionnal issue. El tchestion d’ecmint-jou qu’os déterminne si qu’un parti il est d’estrinme droéte o nin à foait coér débatache.
Jean-Marie Le Pen

**Jean-Marie Le Pen** (1928 -2025) il est un onme politike franchoés, fondateus in 1972 d’ech Front Nacionnal.
Ligny-lès-Aire

**Ligny-lès-Aire** ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.

## Aménistrachon





## Nombe ed gins

## Chés monumints pi lius d'mémoére

* Église Saint-Pierre ( XVI sièke ) 
* Monumint à chés morts 
* un calvoaire 
* dés capèles-oratoères
* Ruinne du molin d' Ligny-lès-Aire.


Ligny-lès-Aire (Pas-de-Calais, Fr) église (1).JPG|Église Saint-Pierre
Ligny-lès-Aire (Pas-de-Calais, Fr) église et monument aux morts.JPG|Monumint à chés morts 
Ligny-lès-Aire (Pas-de-Calais, Fr) chapelle Saint-Berthe.JPG|Capèle Sainte-Berthe
Ligny-lès-Aire (Pas-de-Calais, Fr) croix de chemin.JPG|Calvoaire
Moulin_ligny_les_aire.jpg|Molin d'Ligny


## Lius, agés, hamiaus pi écarts
* L'Tirmanne

## Notes pi référinches

### Loïens intarnètes
Droéts d'echl'Onme

Chés **Droéts d'echl’Onme** ch'est unne branke d'ech droét juridike pi unne conchepcion filosofiko-politike. Is s'rapor'te à chés droéts nin-aliénabes eq tertous ches onmes is airoétte.

;vir étou : Déclaracion universèle ed chés drots d’l’honme pi d’chés chitoéyins d’1789
Adolf Hitler

**Adolf Hitler** (nè ch’20 d’avri 1889 à Braunau am Inn in Otriche, mort ech 30 d’avri 1945 à Berlin in Almangne) il étoét un idiologue pi onme politike almand, fondateus d’ech nazime pi d’ech parti nacionnal-sochialisse almand, dvénu canchlier d’ech Reich almand in 1933. 

Ès politike impérialisse, espansionnisse, avuc unne idiologie mondialisse (i vouloét contchérir ch’monne intier), antisémite pi rachisse al o ‘tè à l’originne directe d’ech détchainnmint d’el Sgonde Djerre Mondiale, un conflit qu’o intrainnè l’mort ed prés d’60 millons d’gins.
Jean-Baptiste Foucart

**Jean-Baptiste Foucart** (1768-1845) ch'est ech chiruzien-major des Dragons del Garde impériale d' 1808 à 1814.

L'est né au 25 ed juilet 1768 à Ligny-Saint-Flochel (Pas-d'Calés). 

Il est défuncté au 4 d'octobe 1845 à Paris .

## Notes pi référinches
Israël

Israël (eutrés écrivures : Israel o Israèl) ch’est un Étot fondè in 1948 (el Sante-Tère) pi qu’o ch’judaïme conme erligion ofichièle. El Palestinne al étoét abitèe per des populacions d’erligion crétiennes moais seurtout maroumétannes avant, adon il y o un conflit inte ches Palestinniens pi ches Israéliens.
Antitchitè

L'Antitchitè est unne époque éd l'histoére. Ale vient aprés èl Préhistoére quant l'écrivure est aparue.

L'Antitchitè précède ch' Moéyin Ache in Urope mais dins dés régions, ch'est avant l'Époque modérne. 


ImageSize  = width:900 height:400
PlotArea   = left:50 right:20 bottom:20 top:20

DateFormat = yyyy
Period     = from:-3000 till:2500
TimeAxis   = orientation:vertical order:reverse
ScaleMajor = unit:year increment:500 start:2500
ScaleMinor = unit:year increment:100 start:-3000

PlotData=
  color:purple mark:(line, black) align:left fontsize:12
  shift:(25,-5) # shift text to right side of bar

  # there is no automatic collision detection,
  # so shift texts up or down manually to avoid overlap shift:(25,10)
  at:-3000 fontsize:m text:  Antitchité ( -3000 / 476 ) = invencion éd l'écrivure
  at:476 fontsize:m text: Moéyin Ache  ( 476 / 1492 ) = déclin éd l'Impire romain d'Occhidint
  at:1492 fontsize:m text: Époque modérne ( 1492 / 1789 ) = Christophe Colomb in Anmérike
  at:1789 fontsize:m text: Époque continporaine ( 1789 / achteure ) = Révolucion franchoèse
Ligny-su-Canche

**Ligny-su-Canche** (in frinsé: *Ligny-sur-Canche*)  ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.

## Jorgrafie

L' conmeune est située dins l' vallée du fleufe cotier éd la Canche.

## Aménistrachon

## Nombe ed gins

## Chés monumints pi lius d'mémoére

* L'église Saint-Modeste, XII s. / XVIII sièke - mélinge éd styles roman, gotike pi néo-clachike.
* Ch' meunumint à chés morts
* El capèle Montaiguë, XV s. ( Il y avoait un pélerinache à chole capèle pour chés éfants qui n' savoaiette pon marcher. )

## Lius, agés, hamiaus pi écarts

* chés intailles éd « *Waligny* » 

## Parsonnalitès loèyèes à l'conmeune

* El Moaison éd Bourbon-Ligny

## Notes pi référinches

### Loïens intarnètes

* Site deul mérrie
Grande réderie Anmien

L' **Grande réderie Anmien** ch'est unne manifestacion populoaire qui o liu deus foés pèr an à Anmien (Picardie), à chl' ernouvieu (ch' darin diminche d'avri) pi à chl' apréseu (ch' premier diminche d'octobe). El réderie Anmien est unne grande fiète conme él Braderie Lille. Il y o pus éd  esposants professionnels pi bradeus avuc inviron  à  visiteus pèr édicion.

 

Un arétè munichipal d'él ville Anmien du 16 éd join 1814  mincionne déjo chés « mértchands brocanteus esposant foufes, bouquins pi eutes mértchandises éd chole espèche». 
 

El réderie n'avoait liu avant qu'unne foés pèr an (in octobe) dins ch' wartier dés Halles pi il y avoait étou unne course éd coéchons. Chés Anmiénoés i disoètte éq ch'étoait él « Foére à chés coéchons ». Édpis 1981, unne sgonde réderie est foaite à  chl' ernouvieu. 

## Origine du mot ''réderie''
Ch' mot *réderie* ch'est pour chés coses qu'in collectionne meume si ch'est dés vieilles réderies. Dins ch' mértchè à réderie, in vind dés vius machins o dés viézries. . In viu franchoés , *rederie* cha vut dire réverie, intètemint  obin coère folie .

## Calindrier
;Date des darinnes réderies et pi des édicions à vnir d' sitot :

Réderie éd chl' ernouvieu 2011 : diminche 17 d'avri 2011

Réderie éd chl' apréseu 2011 : diminche 2 d'octobe 2011

Réderie éd chl' ernouvieu 2012 : diminche 29 d'avri 2012

Réderie éd chl' apréseu 2012 : diminche 7 d'octobe 2012

Réderie éd chl' ernouvieu 2013 : diminche 28 d'avri 2013

Réderie éd chl' apréseu 2013 : diminche 6 octobre 2013

Réderie éd chl' ernouvieu 2014 : diminche 27 d'avri 2014

Réderie éd chl' apréseu 2014 : diminche 5 d'octobe 2014

Réderie éd chl' ernouvieu 2015 : diminche 26 d'avri 2015

Réderie éd chl' apréseu 2015 : diminche 4 d'octobe 2015

Réderie éd chl' ernouvieu 2016 : diminche 17 d'avri 2016

Réderie éd chl' apréseu 2016 : diminche 2 d'octobe 2016

Réderie éd chl' ernouvieu 2017 : diminche 9 d'avri 2017

Réderie éd chl' apréseu 2017 : diminche 1er d'octobe 2017

Réderie éd chl' ernouvieu 2018 : diminche 22 d'avri 2018

## Notes pi référinches

* 
* 
## Vir étou
* Anmien

### Liens externes
* amiens-tourisme.com
* Site d'él ville d'Anmien
* Site d'él Grande réderie Anmien